b'\n_START_ARTICLE_\nElfyn Evans\n_START_SECTION_\nRalliura\n_START_PARAGRAPH_\nVuonna 2006 Evans sijoittui toiseksi F1000 Rally Championship -sarjassa. Seuraavana vuonna h\xc3\xa4n sijoittui kolmanneksi Fiesta Sporting Trophy -sarjassa. Vuonna 2008 Evans voitti sek\xc3\xa4 Englannin ett\xc3\xa4 Irlannin Fiesta Sporting Trophy -sarjojen mestaruudet. Vuonna 2010 Evans voitti Fiesta SportTrophy UK ja Junior British Rally Championship -sarjojen mestaruudet. _NEWLINE_Vuonna 2011 Evans sijoittui toiseksi British Rally Championship-sarjassa. Seuraavana vuonna h\xc3\xa4n voitti WRC Academy -sarjan mestaruuden.\n_START_SECTION_\nTehdaskuljettajana MM-tasolla\n_START_PARAGRAPH_\nEvans otti uransa ensimm\xc3\xa4iset MM-pisteet kaudella 2013 Sardinian rallista, jossa h\xc3\xa4n sijoittui Fordin tehdastallin Ford Fiesta RS WRC -autolla kuudenneksi. _NEWLINE_Ensimm\xc3\xa4isen palkintokorokesijoituksensa Evans saavutti kolmannella sijalla keskeytysten s\xc3\xa4vytt\xc3\xa4m\xc3\xa4ss\xc3\xa4 vuoden 2015 Argentiinan rallissa. Seuraava palkintosija tuli Korsikassa 2015, jossa sijoitus oli 2. Kolmas palkintosija tuli hienon taistelun j\xc3\xa4lkeen Argentiinan mm-rallista 2017, jossa oli l\xc3\xa4hell\xc3\xa4 my\xc3\xb6s uran eka voitto, sijoitus toinen.\n_START_SECTION_\nMuuta\n_START_PARAGRAPH_\nEvans on kotoisin Walesin kymrinkielisimm\xc3\xa4st\xc3\xa4 kreivikunnasta Gwyneddist\xc3\xa4, ja h\xc3\xa4n puhuu itsekin kymri\xc3\xa4 \xc3\xa4idinkielen\xc3\xa4\xc3\xa4n. Evansin is\xc3\xa4 on walesilainen entinen ralliautoilija ja Britannian mestari Gwyndaf Evans. Uransa j\xc3\xa4lkeen h\xc3\xa4n on johtanut Evansin suvun omistamaa Ford-autokauppaa kotikaupungissaan Dolgellaussa. Yritys my\xc3\xb6s tukee Elfynin ralliuraa, ja oli osatekij\xc3\xa4n\xc3\xa4 h\xc3\xa4nen sopimuksessaan Fordin kanssa.'